b'\n_START_ARTICLE_\nKruna\n_START_PARAGRAPH_\nKruna (lat. corona) je rasko\xc5\xa1no ure\xc5\xa1eno pokrivalo za glavu u obliku vijenca, simbol vladarske mo\xc4\x87i i \xc4\x8dasti. Naj\xc4\x8de\xc5\xa1\xc4\x87e je izra\xc4\x91ena od dragocjene kovine (zlato) i ukra\xc5\xa1ena dragim kamenjem, emajlom i biserima._NEWLINE_U dr\xc5\xbeavama s monarhijskim ure\xc4\x91enjem, vladar nosi krunu prigodom krunidbe i kod slu\xc5\xbebenih ceremonija. U prenesenom zna\xc4\x8denju ozna\xc4\x8dava okrunjenu osobu (monarh, kralj, car).'